PATVIRTINTA

Joniškio r. Skaistgirio gimnazijos direktoriaus

2017 m. rugpjūčio 31 d. įsakymu Nr. V-235

**JONIŠKIO R. SKAISTGIRIO GIMNAZIJOS 2017–2018 MOKSLO METŲ UGDYMO PLANAS**

**I SKYRIUS**

**BENDROSIOS NUOSTATOS**

1. Skaistgirio gimnazijos 2017–2018 mokslo metų priešmokyklinio, pradinio, pagrindinio ir vidurinio ugdymo programų ugdymo planas (toliau – Ugdymo planas) reglamentuoja priešmokyklinio, pradinio, pagrindinio, vidurinio ugdymo, neformaliojo vaikų švietimo programų, specialiųjų ugdymosi poreikių mokiniams pritaikytų programų (toliau – Ugdymo programos) įgyvendinimą gimnazijoje.
2. Ugdymo plano tikslas - apibrėžti bendruosius ugdymo programų vykdymo principus ir reikalavimus ir formuoti ugdymo turinį ir organizuoti ugdymo procesą taip, kad kiekvienas mokinys pasiektų asmeninės pažangos ir geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą.

3. Ugdymo plano uždaviniai:

3.1. nustatyti reikalavimus ugdymo procesui gimnazijoje organizuoti;

3.2. nustatyti pamokų, skirtų dalykų programoms įgyvendinti, skaičių mokantis pagal ugdymo programas;

3.3. kurti ugdymo proceso dalyvių sąveiką (mokytojo ir mokinio, mokinio ir mokinio, mokymo ir mokymosi aplinkų) ugdymo(si) procese, siekiant personalizuoto ir savivaldaus mokymosi.

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

4. Ugdymo organizavimas PUG, 1–4, 5–8, I–IV gimnazijos klasėse:

4.1. Mokslo metų ir ugdymo proceso pradžia – 2017 m. rugsėjo 1 d.

4.2. Ugdymo proceso trukmė:

|  |  |  |
| --- | --- | --- |
| *PUG, 1 –4 klasėms* | *5-8 ir I – III gimnazijos klasėms* | *IV gimnazijos klasei* |
| 170 ugdymo dienų | 181 ugdymo diena | 166 ugdymo dienos |

4.3. Mokykla, įgyvendindama pradinio, pagrindinio ir vidurinio ugdymo programas, Gimnazijos tarybos 2017-08-31 sprendimu (protokolo Nr. GTP-3) ugdymo procesą skirsto pusmečiais. Pusmečių trukmė:

4.3.1. PUG, 1-4 klasėms:

|  |  |  |
| --- | --- | --- |
| 1 – asis pusmetis | 2017-09-01 | 2018-01-21 |
| 2 – asis pusmetis | 2018-01-22 | 2018-05-31 |

4.3.2. 5-8, I g-III g klasėms:

|  |  |  |
| --- | --- | --- |
| 1 – asis pusmetis | 2017-09-01 | 2018-01-21 |
| 2 – asis pusmetis | 2018-01-22 | 2018-06-15 |

* + 1. IV g klasei:

|  |  |  |
| --- | --- | --- |
| 1 – asis pusmetis | 2017-09-01 | 2018-01-21 |
| 2 – asis pusmetis | 2018-01-22 | 2018-05-25 |

4.4.Atostogų trukmė:

|  |  |
| --- | --- |
| Rudens atostogos (PUG, 1-4, 5-8, I g-IV g) | 2017 m. spalio 30 d. – 2017 m. lapkričio 3 d. |
| Žiemos (Kalėdų) atostogos (PUG, 1-4, 5-8, I g-IV g) | 2017 m. gruodžio 27 d. – 2018 m. sausio 3 d. |
| Žiemos atostogos (PUG, 1-4, 5-8, I g-IV g) | 2018 m. vasario 19 d. – 2018 m. vasario 23 d. |
| Pavasario (Velykų) atostogos (PUG, 1-4, 5-8, I g-IV g) | 2018 m. balandžio 3 d. – 2018 m. balandžio 6 d. |
| Vasaros (PUG, 1-4) | 2018 m. birželio 1 d. - 2018 m. rugpjūčio 31 d. |
| Vasaros (5-8, I g-III g) | 2018 m. birželio 18 d. - 2018 m. rugpjūčio 31 d. |
| Vasaros (IV g) | Pasibaigus švietimo ir mokslo ministro nustatytai brandos egzaminų sesijai - 2018 m. rugpjūčio 31 d. |

5. Priimti sprendimai dėl:

5.1. 5 papildomų ugdymo dienų organizavimo laiko Gimnazijos tarybos 2017-08-31 sprendimu (protokolo Nr. GTP-3):

5.1.1. Mokslo ir žinių diena – 2017-09-01;

5.1.2. Kalėdinė šventė – 2017-12-22;

5.1.3. Mokomės vieni iš kitų – 2017-11-30;

5.1.4. Smurtui ir patyčioms – Ne! – 2018-03-23;

5.1.5.Gimnazijos gimtadienio šventė – 2018-04-27.

5.2. 5 papildomų ugdymo dienų organizavimo laiko (Joniškio r. savivaldybės administracijos švietimo, kultūros ir sporto skyriaus 2017-06-21 rašto Nr. (31.1.6)S-3262):

5.2.1. Lietuvos šimtmečio diena – 2018-02-15;

5.2.2. Sporto ir sveikatingumo diena – 2018-05-15;

5.2.3. Joniškio krašto istorijos diena – 2017-09-22;

5.2.4. Kūrybiškumo ir talentų diena – 2017-10-27 (8.00-13.00 val. 1-4 kl.; 14.00-19.00 val. 5-8, I g-IV g kl.);

5.2.5. Turizmo diena – 2018-05-31 (1-4 kl.), 2018-06-15 (5-8, Ig – IIIg kl.)

6. Pagrindinė ugdymo proceso organizavimo forma – pamoka.

7. Gimnazija, pasirinkusi kitokią ugdymo proceso organizavimo formą, nei numatyta Ugdymo plano 9 punkte, pavyzdžiui, projekto metodu ar kitaip, tai derina su Joniškio rajono savivaldybės administracijos švietimo, kultūros ir sporto skyriumi. Pasirinkta ugdymo proceso organizavimo forma neturi prieštarauti teisės aktams, reglamentuojantiems mokyklos veiklą, ir turi padėti pasiekti bendrosiose programose numatytus mokinių pasiekimus.

8. Jeigu gimnazijos IV klasės mokinys laiko pasirinktą brandos egzaminą ar įskaitą pavasario (Velykų) atostogų metu, atostogų diena, per kurią jis laiko egzaminą ar įskaitą, nukeliama į artimiausią darbo dieną po atostogų. Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių.

9. Gimnazijos direktorius, esant aplinkybėms, keliančioms pavojų mokinių sveikatai ar gyvybei, ar paskelbus ekstremaliąją padėtį, suderinęs su Gimnazijos taryba, priima sprendimus dėl ugdymo proceso koregavimo. Gimnazijos vadovas apie priimtus sprendimus dėl ugdymo proceso koregavimo informuoja Joniškio rajono savivaldybės administracijos švietimo, kultūros ir sporto skyrių.

Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Sprendimą dėl ekstremaliosios padėties paskelbimo nelaimės apimtoje savivaldybės teritorijoje priima savivaldybės administracijos direktorius.

10. Jei oro temperatūra – 20 laipsnių šalčio ar žemesnė, į mokyklą gali nevykti PUG, 1-5 klasių mokiniai, esant 25 laipsniams šalčio ar žemesnei temperatūrai – ir kitų klasių mokiniai. Ugdymo procesas, atvykusiems į mokyklą mokiniams, vykdomas. Mokiniams, neatvykusiems į mokyklą, mokymuisi reikalinga informacija skelbiama mokyklos internetinėje svetainėje ir elektroniniame dienyne. Šios dienos įskaičiuojamos į ugdymo dienų skaičių.

**ANTRASIS SKIRSNIS**

**MOKYKLOS UGDYMO TURINIO ĮGYVENDINIMAS.** **MOKYKLOS UGDYMO PLANO RENGIMAS**

11. Mokyklos ugdymo turinys formuojamas atsižvelgiant į mokyklos tikslus, konkrečius mokinių ugdymo(si) poreikius ir įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ ( toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir kt.

12. Gimnazijos ugdymo plane, atsižvelgiant į mokyklos kontekstą, pateikiami konkretūs ugdymo proceso organizavimo sprendimai Priešmokyklinio, Pradinio, Pagrindinio ir Vidurinio ugdymo bendrosioms programoms įgyvendinti.

13. Ugdymo plano projektą parengė mokyklos direktoriaus 2017-05-19 įsakymu Nr. V-199 sudaryta darbo grupė. Į Ugdymo plano rengimo procesą įtraukti gimnazijos metodinės tarybos, Vaiko gerovės komisijos atstovai, savivaldos institucijos, mokiniai, tėvai (globėjai, rūpintojai).

14. Formuojant ugdymo turinį remtasi švietimo stebėsenos informacija, mokinių pasiekimų ir pažangos vertinimo ugdymo procese duomenimis ir informacija, nacionalinio mokinių pasiekimų patikrinimo, pagrindinio ugdymo pasiekimų patikrinimo, brandos egzaminų rezultatais, veiklos kokybės įsivertinimo duomenimis, neformaliojo vaikų švietimo būrelių poreikio tyrimais, atsižvelgta į turimus materialinius ir intelektualinius resursus.

15. Mokytojų tarybos sprendimu Ugdymo planas yra bendras visoms (priešmokyklinio, pradinio, pagrindinio, vidurinio) ugdymo programoms ir rengiamas vieneriems mokslo metams.

16. Mokykla ugdymo organizavimo sprendimų kasmet atnaujinti neprivalo, jei jie atitinka Bendrųjų ugdymo planų nuostatas, mokyklos išsikeltus ugdymo tikslus ir bendrąjį ugdymą reglamentuojančius teisės aktus.

17. Mokykla ugdymo proceso metu gali koreguoti mokyklos ugdymo planą arba mokinio individualų ugdymo planą, atsižvelgdama į mokymo lėšas ir išlaikydama minimalų pamokų skaičių dalykų bendrosioms programoms įgyvendinti.

18. Su Gimnazijos taryba ir Joniškio rajono savivaldybės administracijos švietimo, kultūros ir sporto skyriumi suderintą Ugdymo planą gimnazijos direktorius patvirtina iki 2017 m. rugpjūčio 31 dienos.

**TREČIASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS MOKYKLOJE**

19. Mokykla, įgyvendindama pradinio, pagrindinio ir vidurinio ugdymo programas, sudaro sąlygas mokiniui mokytis mokinių, mokinių ir mokytojų, kitų mokyklos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje, užtikrina tinkamą ir savalaikį reagavimą į patyčių ir smurto apraiškas. Mokykloje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia mokyklos vaiko gerovės komisija, kuri vadovaujasi Mokyklos [vaiko](http://litlex/Litlex/LL.DLL?Tekstas=1?Id=147670&Zd=vaiko%2Bgerov%EBs%2Bkomisijos%2B&BF=4" \l "5z) [gerovės](http://litlex/Litlex/LL.DLL?Tekstas=1?Id=147670&Zd=vaiko%2Bgerov%EBs%2Bkomisijos%2B&BF=4" \l "6z) [komisijos](http://litlex/Litlex/LL.DLL?Tekstas=1?Id=147670&Zd=vaiko%2Bgerov%EBs%2Bkomisijos%2B&BF=4" \l "7z) sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu [Nr. V-579](http://litlex/Litlex/ll.dll?Tekstas=1&Id=147670&BF=1) „Dėl Mokyklos [vaiko](http://litlex/Litlex/LL.DLL?Tekstas=1?Id=234082&Zd=vaiko%2Bgerov%EBs%2Bkomisijos%2B&BF=4#5z) [gerovės](http://litlex/Litlex/LL.DLL?Tekstas=1?Id=234082&Zd=vaiko%2Bgerov%EBs%2Bkomisijos%2B&BF=4#6z) [komisijos](http://litlex/Litlex/LL.DLL?Tekstas=1?Id=234082&Zd=vaiko%2Bgerov%EBs%2Bkomisijos%2B&BF=4#7z) sudarymo ir jos darbo organizavimo tvarkos aprašo patvirtinimo“ (Lietuvos Respublikos švietimo ir mokslo ministro 2017 m. gegužės 2 d. įsakymo Nr. V-319 redakcija), Joniškio r. Skaistgirio gimnazijos Vaiko gerovės komisijos sudarymo ir jos darbo organizavimo tvarkos aprašu, patvirtintu gimnazijos direktoriaus 2017 m. rugpjūčio 28 d. įsakymu Nr. V-234, Smurto prevencijos įgyvendinimo Skaistgirio gimnazijoje tvarkos aprašu, patvirtintu gimnazijos direktoriaus 2017 m. rugpjūčio 28 d. įsakymu Nr. V-233.

20. Gimnazija, įgyvendindama mokyklos ugdymo turinį, Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“, numato:

20.1. vykdyti OPKUS patyčių prevencinę programą 1-8, Ig – IVg klasėse (Olweus programos kokybės užtikrinimo sistemos diegimo mokykloje sutartis (2017 m. kovo 1 d. Nr. 3ESF3-36)). Programa integruojama į klasės auklėtojų veiklą, pravedant po 2 klasės valandėles per mėnesį.

20.2. 6 – 7 klasėse įgyvendinti mokyklinę psichoaktyvių medžiagų vartojimo prevencijos programą „Gyvai“ (14 val./mokslo metus).

20.3. 1-4, 5-8, Ig – IVg klasių mokiniams organizuoti dieną „Smurtui ir patyčioms – Ne!“ (2018-03-23).

21. Gimnazijos Mokinių taryba inicijuoja fiziškai aktyvių, muzikinių pertraukų tarp pamokų organizavimą.

22. Gimnazija, įgyvendindama mokyklos ugdymo turinį, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma).

23. Mokytojų tarybos sprendimu (2017 m. rugpjūčio 30 d. protokolo Nr. MTP - 5) Sveikatos ir lytiškumo ugdymo bei rengimo šeimai bendroji programa 1-4, 5-8, I g – IV g klasėse:

23.1. integruojama į mokomųjų dalykų turinį, klasės auklėtojo veiklą;

23.2. organizuojama Sporto ir sveikatingumo diena gimnazijoje (2018-05-15)

23.2. integruojama į gimnazijos renginius.

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

24. Gimnazija, siekdama nuosekliai ugdyti mokinių kompetencijas, gimnazijos ugdymo turinyje sieja formaliąsias ir neformaliąsias praktines veiklas:

24.1. vykdant pažintinę ir kultūrinę veiklą sudaromos galimybės mokiniams lankytis muziejų, bibliotekų organizuojamose programose ir renginiuose. Mokiniai, dalyvaudami šiose veiklose, gilina savo žinias, tobulina pažintines kompetencijas ir ugdosi vertybines nuostatas;

24.2. skatinant pilietinį įsitraukimą ir gebėjimą priimti sprendimus, mokiniai skatinami dalyvauti mokyklos ir vietos bendruomenės veiklose.

24.3. padedama mokiniams ugdytis medijų ir informacinį raštingumą;

24.4. skatinant socialines (karitatyvines) veiklas, padedama mokiniams ugdytis pagarbos, rūpinimosi, pagalbos kitam ir kitokiam vertybines nuostatas, įgyti realios globos patirties.

25. Mokiniui, kuris mokosi pagal pradinio, pagrindinio ir vidurinio ugdymo programas **pažintinė, kultūrinė, meninė, kūrybinė veikla** (toliau – pažintinė kultūrinė veikla) yra privaloma, sudėtinė ugdymo proceso veiklos dalis.

26. Pažintinės kultūrinės veiklos planas pateikiamas Ugdymo plano 1 priede.

27. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Per mokslo metus socialinei-pilietinei veiklai 5-8-ų, I-II-ų gim. klasių mokiniams skiriama po 10 valandų per metus. Socialinė-pilietinė veikla fiksuojama elektroniniame dienyne. Mokiniai savo socialinės-pilietinės veiklos įrodymus (veiklos lapus) kaupia Mokinio asmeninės pažangos aplanke. Socialinės-pilietinės veiklos vykdymo principai, veiklos kryptys ir formos pateikiamos Joniškio r. Skaistgirio gimnazijos socialinės veiklos organizavimo tvarkos apraše, patvirtintame 2014 m. gruodžio 22 d. įsakymu Nr. V-78.

**PENKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

28. Siekiant tausoti mokinio sveikatą, mokslo metų eigoje atliekama mokinių mokymosi krūvio stebėsena. Penktadienį organizuojama mažiau pamokų nei kitomis savaitės dienomis.

29. Mokiniui, kuris mokosi pagal pagrindinio ir vidurinio ugdymo programą, negali būti daugiau kaip 7 pamokos per dieną. Mokiniams, besimokantiems pagal pradinio ugdymo programą, per dieną negali būti daugiau kaip 5 pamokos (neįskaitant neformalaus švietimo valandų).

30. Mokykla užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokytojai mokinius informuoja ne vėliau kaip prieš savaitę, atžymėdami kontrolinio darbo datą elektroniniame dienyne. Kontroliniai darbai negali būti rašomi po ligos, atostogų, nerekomenduojami po šventinių dienų.

31. Mokykla užtikrina, kad namų darbai:

31.1. atitiktų mokinio galias;

31.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

31.3. nebūtų užduodami atostogoms;

31.4. nebūtų skirti dėl įvairių priežasčių neįvykusių pamokų turiniui įgyvendinti.

32. Mokiniai, kurie negali tinkamai atlikti namų darbų dėl nepalankių socialinių ekonominių kultūrinių sąlygų namuose, tėvams pageidaujant, gali lankyti pailgintos dienos grupę Skaistgirio gimnazijoje arba lankyti Skaistgirio dienos centrą.

33. Didesnis už minimalų privalomų pamokų skaičius dalykams, pasirenkamiesiems dalykams, dalykų moduliams mokytis 5–8 , gimnazijos I–II klasių mokiniams skiriamas, suderinus su mokinių tėvais (globėjais, rūpintojais).

34. Mokiniui, kuris mokosi pagal pagrindinio ugdymo programą, maksimalus pamokų skaičius per savaitę gali būti ne daugiau nei 10 procentų didesnis už minimalų mokiniui skiriamų pamokų skaičių.

35. Mokymosi pagalbai skiriamos trumpalaikės ar ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar raštu informuojami apie mokiniui siūlomą suteikti mokymosi pagalbą, apie mokinio daromą pažangą.

36. Mokinys mokyklos vadovo įsakymu gali būti atleidžiamas nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas: nuo dailės, muzikos, šokio, kūno kultūros, išimties atvejais – ir nuo kitų dalykų pamokų (ar jų dalies) lankymo, jei jis mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (ar yra jas baigęs) ar kitas neformaliojo vaikų švietimo programas. Sprendimas priimamas dalyko, nuo kurio pamokų mokinys atleidžiamas, mokytojui susipažinus su formalųjį švietimą papildančio ugdymo ar neformaliojo vaikų švietimo programomis. Šių programų turinys turi derėti su bendrųjų programų turiniu.

37. Mokinys, atleistas nuo atitinkamų menų ar sporto srities dalykų pamokų, jų metu gali užsiimti kita veikla arba mokytis individualiai. Gimnazija užtikrina nuo pamokų atleistų mokinių saugumą ir užimtumą. Kai šios pamokos pagal pamokų tvarkaraštį yra pirmosios ar paskutinės, už mokinių saugumą atsako tėvai (globėjai, rūpintojai). Apie tai mokykla informuoja tėvus.

38. Mokytojų taryba priima sprendimus dėl menų ir sporto srities ar kūno kultūros dalykų, o išimties atvejais – ir kitų dalykų vertinimų, gautų, mokantis pagal formalųjį švietimą papildančias programas, įskaitymo ir konvertavimo į pažymiais pagal dešimtbalę vertinimo sistemą.

**ŠEŠTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

39. Mokinių mokymosi pasiekimų ir pažangos vertinimas yra mokyklos ugdymo turinio dalis. Vertinant mokinių pasiekimus ir pažangą vadovaujamasi Ugdymo programų aprašu, Pradinio ugdymo, Pagrindinio ugdymo ir Vidurinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą.

40. Vertinant 1-4, 5-8 ir I-IV gimnazijos klasių mokinių pažangą ir pasiekimus vadovaujamasi „Joniškio r. Skaistgirio gimnazijos mokinių pažangos ir pasiekimų vertinimo tvarkos aprašu”, patvirtintu gimnazijos direktoriaus 2017 m. gegužės 31 d. įsakymu Nr. V-211. Vertinimas orientuojamas į mokinių mokymosi motyvacijos ir išmokimo skatinimą. Mokyklos mokinių pasiekimų ir pažangos tvarkos aprašas skelbiamas gimnazijos internetinėje svetainėje.

41. Per 4 savaites nuo Priešmokyklinio ugdymo programos įgyvendinimo pradžios priešmokyklinio ugdymo grupės pedagogas atlieka vaikų pirminį pasiekimų vertinimą ir aptaria jį su tėvais (globėjais). Priešmokyklinio ugdymo programos įgyvendinimo laikotarpiu vaikų pažanga vertinama nuolat, pasiekimus fiksuojant vaiko pasiekimų Aplanke. Įgyvendinęs Priešmokyklinio ugdymo programą, pedagogas atlieka vaikų galutinį pasiekimų vertinimą, aptaria jį su tėvais (globėjais). Parengiamas Priešmokyklinio ugdymo programos baigimo pasiekimų ir pažangos vertinimo aprašas. Mokiniui, baigusiam 4 klases, rengiamas Pradinio ugdymo programos baigimo pasiekimų ir pažangos vertinimo aprašas. Mokytojai, švietimo pagalbos specialistai, planuodami mokinių, pradedančių mokytis pagal pradinio ir pagrindinio ugdymo programas, ugdymo organizavimą, atsižvelgia į Aprašuose pateiktą informaciją.

42. Mokyklos ugdymo procese derinamas formuojamasis, diagnostinis ir apibendrinamasis vertinimas.

43. Formuojamojo vertinimo paskirtis – padėti mokiniui mokytis, teikti ir gauti grįžtamąjį ryšį, stebėti daromą pažangą, suteikti pagalbą laiku, siekiant pagerinti mokinio pasiekimus. Jis vykdomas nuolat ugdymo proceso metu, teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie mokymosi eigą, esamus pasiekimus ar nesėkmes.

Gimnazijoje diegiama individualios mokinio pažangos stebėjimo sistema ir informacija kaupiama Mokinio asmeninės pažangos aplanke. Individualios mokinio pažangos vertinime dalyvauja pats mokinys, jo tėvai (globėjai, rūpintojai), ugdantys mokytojai ir kiti švietimo specialistai. Atsižvelgiant į vertinimo informaciją, koreguojamas mokinio mokymasis.

44. Diagnostinis vertinimas pagal iš anksto aptartus su mokiniais vertinimo kriterijus atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes.

Atsižvelgiant į tai, kas norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną atliekamas ne daugiau nei vienas diagnostinis darbas.

45. Apibendrinamasis vertinimas atliekamas pusmečių pabaigoje Mokinių pasiekimai baigiantis ugdymo laikotarpiui apibendrinami atsižvelgiant į bendrosiose programose pateiktus mokinių pasiekimų lygių požymių aprašymusir įvertinami 10 balų sistemos pažymiais ar įrašu „įskaityta“, „neįskaityta“ arba „atleista“. Įrašas „atleista“ įrašomas, jeigu mokinys yra atleistas pagal gydytojo rekomendaciją ir mokyklos direktoriaus įsakymą. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

46. Ugdymo laikotarpio pabaigoje (pavyzdžiui pusmečio) mokinio ugdymo pasiekimus / rezultatus apibendrina ir fiksuoja jį ugdęs dalyko mokytojas arba kitas teisės aktais nustatytas asmuo, atsižvelgiant į atitinkame ugdymo laikotarpyje gautus įvertinimus, susietus su numatytais pasiekimais bendrosiose programose.

47. Jeigu mokinys:

47.1. neatliko vertinimo užduoties (kontrolinio darbo ar kt.), dėstantis mokytojas numato laiką, per kurį jis turi atsiskaityti, ir suteikia mokiniui reikiamą mokymosi pagalbą (pvz. konsultuoja). Jeigu mokinys ugdymo laikotarpiu per numatytą laiką neatsiskaitė ir nepademonstravo pasiekimų, numatytų Pagrindinio ar Vidurinio ugdymo bendrosiose programose, jo pasiekimai prilyginami žemiausiam 10 balų sistemos įvertinimui „labai blogai“;

47.2. neatliko mokyklos numatytu laiku vertinimo užduočių (kontrolinių darbų ir kt.) dėl svarbių, mokyklos vadovo pateisintų priežasčių (pavyzdžiui, ligos), ugdymo laikotarpio pabaigoje fiksuojamas įrašas „atleista“. Mokiniui, sugrįžusiam į ugdymo procesą, suteikiama mokymosi pagalba.

48. mokiniui dalyvaujant NMPP, pasiekimų rezultatai neįskaičiuojami į ugdymo laikotarpio ( pusmečio) įvertinimą.

49. Mokinių, jų tėvų (globėjų, rūpintojų) prašymus dėl pasiekimų įvertinimo objektyvumo nagrinėja Prašymų nagrinėjimo komisija, sudaryta iš direktoriaus pavaduotojo ugdymui, dalyko mokytojo ir klasės vadovo. Komisijos sudėtį ir jos darbo reglamentą konkrečiam atvejui nagrinėti tvirtina gimnazijos direktorius.

**SEPTINTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS**

50. Gimnazija sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų. Vadovaujamasi Joniškio rajono Skaistgirio gimnazijos mokinių mokymosi pasiekimų gerinimo ir mokymosi pagalbos teikimo aprašu, patvirtintu gimnazijos direktoriaus 2017 m. vasario 28 d. įsakymu Nr. V-148, Joniškio r. Skaistgirio gimnazijos mokinių mokymosi kuravimo tvarkos aprašu, patvirtintu gimnazijos direktoriaus 2017 m. vasario 3 d. įsakymu Nr. V-135.

51. Mokykla, siekdama gerinti mokinių mokymosi pasiekimus:

51.1. diegia aukštus mokymosi lūkesčius kiekvienam mokiniui (tarp jų ir žemus pasiekimus turintiems mokiniams), ugdo sąmoningą ir atsakingą požiūrį į mokymąsi;

51.2. ugdo mokinių pasididžiavimo savo mokykla;

51.3. ugdo atkaklumą mokantis;

55.4. nuolat aptaria mokinių pasiekimų gerinimo klausimus mokyklos bendruomenėje;

55.5. nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka;

55.6. kartu su mokiniu, mokinio tėvais (globėjais, rūpintojais) vaiko gerovės komisija sprendžia mokinių vėlavimo į pamokas ir jų nelankymo priežastis;

55.7. tobulina mokyklos mokinių pasiekimų ir pažangos vertinimo procesus, itin daug dėmesio skiriama grįžtamajam ryšiui, formuojamajam vertinimui pamokoje, diagnostiniam vertinimui;

55.8. sudaro galimybes mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams. Mokytojai turi galimybę prireikus pasitelkti švietimo pagalbos specialistus ugdymo turiniui planuoti ir laiku koreguoti, atsižvelgiant į mokinių mokymosi pagalbos poreikius.

56. Kiekvieno mokinio mokymosi procesas mokykloje nuolat stebimas, siekiant laiku pastebėti mokinius, kurių pasiekimai žemi, ir nustatyti tokių pasiekimų priežastis ir apie tai informuoti mokyklos švietimo pagalbos specialistus, mokinio tėvus (globėjus, rūpintojus).

57. Mokykla mokymosi pagalbą teikia kiekvienam mokiniui: kai mokinys dėl ligos ar kitų priežasčių praleido dalį pamokų; kai kontrolinis darbas ar kitos užduotys įvertinamos nepatenkinamai; kai mokinys gauna kelis iš eilės nepatenkinamus konkretaus dalyko įvertinimus; kai mokinio pasiekimų lygis (vieno ar kelių dalykų) žemesnis, nei numatyta bendrosiose programose, ir mokinys nedaro pažangos; kai per Nacionalinį mokinių pasiekimų patikrinimą mokinys nepasiekia patenkinamo lygmens, kai mokinys demonstruoja aukščiausio lygmens pasiekimus.

58. Atsiradus individualios mokymosi pagalbos teikimo poreikiui, dalyko mokytojas ar klasės vadovas informuoja Vaiko gerovės komisiją apie individualios pagalbos mokiniui būtinybę. Kompleksinė mokymosi pagalba teikiama bendradarbiaujant mokiniui, jo tėvams, dalyko mokytojui, klasės vadovui, pagalbos mokiniui specialistams.

59. Mokymosi pagalbos teikimas koordinuojamas Vaiko gerovės komisijos. Kiekvieno mėnesio pabaigoje atliekama taikytų priemonių poveikio analizė ir formuluojami siūlymai mokymosi pagalbos teikimo tobulinimui. Vaiko gerovės komisijos pirmininkė yra atsakinga už mokymosi pagalbos organizavimą.

60. Mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas, priemones.

61. Skaistgirio gimnazijoje 1-8, I g – IV g klasių mokiniams skiriamos mokomųjų dalykų konsultacijos. Informaciją apie įvykdytas konsultacijas mokytojas fiksuoja „Konsultacijų dienyne“. Konsultacijos vyksta pagal gimnazijos direktoriaus patvirtintą grafiką. Trumpalaikės konsultacijos mokiniams, turintiems mokymosi sunkumų, teikiamos ir kitu mokiniui ir mokytojui laisvu laiku.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

62. Neformaliojo vaikų švietimo programų pasiūla mokiniams formuojama atsižvelgiant į mokinių poreikius pagal tyrimo rezultatus, iki 2017-05-31 mokytojų pateiktą programų pasiūlą, gimnazijos galimybes (turimas lėšas, specialistus, apsirūpinimą būtinomis priemonėmis veiklai organizuoti).

63. Neformaliojo vaikų švietimo valandų paskirstymui mokytojams (būrelių vadovams) pritarė Gimnazijos taryba. Valandos nustatytos mokslo metams. Valandų paskirstymas pateikiamas Ugdymo plano VI skyriuje.

64. Gimnazijos tarybos sprendimu, neformaliojo vaikų švietimo grupės mokinių skaičius turi būti ne mažesnis kaip 7 mokiniai, veikla organizuojama nuo rugsėjo 11 d. Per pirmąją rugsėjo mėnesio savaitę būrelių vadovai mokiniams pristato planuojamas veiklas bei laukiamus rezultatus (esant poreikiui atsižvelgdami į mokinių pasiūlymus juos koreguoja), parenka tinkamiausią laiką veiklai organizuoti.

65. Rugsėjo 4 – 8 d. gimnazijoje organizuojami neformaliojo vaikų švietimo veiklų pristatymai, mokiniams pateikiami informaciniai lankstinukai, skelbimai apie vykdomas neformaliojo švietimo veiklas

**DEVINTASIS SKIRSNIS**

**UGDYMO TURINIO INTEGRAVIMAS**

66. Bendrųjų kompetencijų ir gyvenimo įgūdžių ugdymo integruojamosios programos – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo - integruotos į Pradinio ugdymo Bendrosios programos turinį. Šios integruojamosios programos pradinėse klasėse atskirai nevykdomos.

67. Mokytojas į dalyko ugdymo turinį integruodamas įvairias programas (Ugdymo karjerai, Etninės kultūros ir kt.), integravimą pažymi elektroniniame dienyne. Atsiskaitymo metu į kontrolinį darbą/testą įtraukia klausimų iš integruojamų temų.

68. Žmogaus saugos bendrosios programos temos pradinio ugdymo 1-4 klasėse integruojamos į pasaulio pažinimo, matematikos, dailės ir technologijų, lietuvių kalbos pamokas. Kiekvienoje klasėje integruojama 12 žmogaus saugos temų. Žmogaus saugos dalyko temos III-IV gimnazijos klasėse (po 8 temas kiekvienoje klasėje) integruojamos į klasės auklėtojo veiklą.

69. Sveikatos ir lytiškumo ugdymo bei rengimo šeimai bendrosios programos temos:

69.1. pradinėse klasėse pagal galimybes integruojamos į pasaulio pažinimo, matematikos, dailės ir technologijų, lietuvių kalbos pamokas;

69.2. pagrindinio ir vidurinio ugdymo programų klasėse pagal galimybes temos integruojamos į gamtos, socialinių mokslų, lietuvių kalbos, dorinio ugdymo pamokas, klasių valandėles;

69.3. per mokslo metus organizuojami 2-3 užsiėmimai 1-8 ir I-II gimnazijos klasių mokiniams, 1-2 užsiėmimai III-IV gimnazijos klasių mokiniams. Užsiėmimus sveikatos, lytiškumo ugdymo bei pasirengimo šeimai temomis klasių valandėlių metu veda visuomenės sveikatos priežiūros specialistas pagal su gimnazijos direktoriumi suderintą planą.

69.4. organizuojama Sporto ir sveikatingumo diena gimnazijoje (2018-05-15);

69.5. integruojama į gimnazijos renginius.

70. Informacinių komunikacinių technologijų ugdymas pradinio ugdymo klasėse įgyvendinamas naudojant informacines technologijas kaip ugdymo priemonę.

71. Etninės kultūros ugdymas pradinio ugdymo klasėse įgyvendinamas 6-8 temas per mokslo metus integruojant į lietuvių kalbos, dailės ir technologijų, muzikos, pasaulio pažinimo dalykų pamokas, popamokinių renginių metu. Pagrindinio ir vidurinio ugdymo etninės kultūros bendrosios programos įgyvendinamos pagal galimybes integruojant į mokomuosius dalykus, neformaliojo vaikų švietimo užsiėmimuose bei popamokinių renginių metu.

72. Alkoholio, tabako ir kitų psichiką veikiančių medžiagų vartojimo prevencijos programa:

72.1. 5 – 8 ir I – IV gim. klasėse integruojama į dorinio ugdymo, gamtos ir socialinių mokslų pamokas, klasės valandėles, popamokinę ir projektų veiklą, organizuojamus renginius penktojoje–aštuntojoje ir pirmoje – ketvirtoje gimnazijos klasėse iki 3 val. per mokslo metus;

72.2. 6-7 klasėse įgyvendinant mokyklinę psichoaktyvių medžiagų vartojimo prevencijos programą „Gyvai“ (14 val./mokslo metus).

73. Ugdymo karjerai programa integruojama:

73.1. pradiniame, pagrindiniame ir viduriniame ugdyme į lietuvių kalbos, matematikos, informacinių technologijų, fizikos, biologijos, dorinio ugdymo, dailės, geografijos, technologijų programas;

73.2. pagrindiniame ir viduriniame ugdyme į ekonomikos dalyko programą;

73.3. pagrindiniame ir viduriniame ugdyme į klasės valandėles (kiekvienos klasės mokiniams organizuojamos 1-3 klasės valandėlės/renginiai, skirti karjeros kompetencijų ugdymui).

74. Alkoholio, tabako ir kitų psichiką veikiančių medžiagų vartojimo prevencijos programos įgyvendinimą koordinuoja socialinė pedagogė. Sveikatos ir lytiškumo ugdymo ir rengimo šeimai, Gyvenimo įgūdžių ugdymo, Žmogaus saugos programų įgyvendinimą koordinuoja direktoriaus pavaduotojos ugdymui. Ugdymo karjerai programos įgyvendinimą koordinuoja karjeros specialistė.

75. Siekiant kurti patrauklesnį ugdymo procesą ir mažinti mokymosi krūvius, taikomas tarpdalykinio integravimo būdas. Mokytojai, kurių mokomų dalykų ugdymo turinys yra susijęs, susitaria dėl integruojamų temų ir pažymi dalyko ilgalaikiame plane.

**DEŠIMTASIS SKIRSNIS**

**DALYKŲ MOKYMO INTENSYVINIMAS**

76. Gimnazija intensyvina žmogaus saugos 5-8 klasėse, integruoto technologijų kurso I ir II gimnazijos klasėse, geografijos II gimnazijos klasėje, informacinių technologijų 7, 8 klasėje, informacinių technologijų (B kurso) III g klasėje, braižybos (pasirenkamojo dalyko) III g klasėje (per m. m. ar pusmetį) mokymą.

77. Intensyvinamas dalykų mokymas per dieną, skiriant dalykui ne vieną, o keletą vieną po kitos organizuojamų pamokų (lietuvių k., užsienio k., matematikos, fizikos, chemijos, biologijos).

**VIENUOLIKTASIS SKIRSNIS**

**UGDYMO DIFERENCIJAVIMAS**

78. Ugdymo diferencijavimas – tai yra ugdymo tikslų, uždavinių mokymo ir mokymosi turinio, metodų, mokymo(si) priemonių, mokymosi aplinkos, vertinimo pritaikymas mokinių skirtybėms. Jo tikslas – sudaryti sąlygas kiekvienam mokiniui sėkmingiau mokytis.

79. Diferencijuotas ugdymas kompensuoja mokymosi tempo netolygumus, turimą skirtingą patirtį, motyvaciją. Mokykloje diferencijavimas taikomas mokiniui individualiai pamokos metu skiriant užduotis, skiriant namų darbus bei tos pačios klasės mokinių grupei.

80. Diferencijavimas taikomas mokinių grupei:

80.1. I g, II g klasėje ugdymo turinio diferencijavimui mokiniai dalijami į srautus per lietuvių kalbos bei matematikos pamokas, derinant su mokinių tėvais, atsižvelgiant į mokinių pasiekimus ir pažangą, iš pamokų skiriamų mokinio ugdymo poreikiams tenkinti.

80.2. užsienio (anglų, rusų) kalbos mokymui sudaromos laikinosios grupės atsižvelgiant į mokinių gebėjimų lygmenis 5, 7, I g, III g, IV g klasėse;

80.3. įvairių dalykų pamokose grupės sudaromos tam tikriems tikslams pasiekti: pasiekimų skirtumams mažinti, gabumams plėtoti, skirtingoms mokymosi strategijoms įgyvendinti.

81. Mokinių perskirstymas ar priskyrimas grupei, nepažeidžiantis jų priklausymo nuolatinės klasės bendruomenei, yra laikinas – tik tam tikro dalyko pamokoms arba tik tam tikroms užduotims atlikti. Dėl pergrupavimo tikslų ir principų yra tariamasi su mokinių tėvais (globėjais, rūpintojais), jis nedaro žalos mokinio savivertei, tolesnio mokymosi galimybėms bei mokinių santykiams klasėje ir gimnazijoje.

**DVYLIKTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

82. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus, prisiimti asmeninę atsakomybę, įgyti reikiamas kompetencijas, išsikelti įgyvendinamus tikslus ir jų siekti.

83. Kiekvienas III gimnazijos klasės mokinys, konsultuojamas karjeros specialistės, pasirengia individualų ugdymo planą pagal gimnazijos nustatyta formą. Individualus ugdymo planas – tai mokinio pasirinkti mokytis per dvejus metus dalykai, dalykų kursai ir moduliai, vertinimo laikotarpiai. Mokinio pasirengtame individualiame ugdymo plane nurodomi dalykai, kurių mokomasi, kokiu kursu, kiek pamokų skiriama pasirinktų dalykų pasiekimams pasiekti, kokius pasirenkamuosius dalykus, dalykų modulius planuoja mokytis. Mokinys individualų ugdymo planą derina su gimnazijos galimybėmis.

84. Mokiniams, mokomiems namie, sudaromas individualus ugdymo planas, kuriame numatomi dalykai bei jiems skiriamas pamokų skaičius. Mokinys mokosi pagal gimnazijos direktoriaus patvirtintą ir su vienu iš mokinio tėvų suderintą pamokų tvarkaraštį.

85. Mokykla priima sprendimą dėl mokinio individualaus plano sudarymo būtinumo. Individualus planas gali būti sudaromas mokiniui, kurio pasiekimai žemi, mokiniui, kurio pasiekimai aukšti (ypatingai galinčių pasiekti aukščiausią ir aukštą lygmenis, gabumams plėtoti ir gebėjimams ugdyti, ir siekti individualios pažangos), mokiniui, kuris turi vidutinių, didelių, labai didelių specialiųjų ugdymosi poreikių.

**TRYLIKTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

86. Gimnazijos ir mokinių tėvų bendradarbiavimo formas, tėvų susirinkimų, individualių pokalbių organizavimą, tėvų dalyvavimą planuojant ugdymo procesą, jį įgyvendinant ir priimant sprendimus, informavimą apie mokykloje organizuojamą ugdymo procesą, mokymosi pasiekimus, pamokų lankomumą ir elgesį, mokymo(si) pagalbos teikimą reglamentuoja 2017 m. gegužės 31 d. direktoriaus įsakymu Nr. V- 211 patvirtintos „Joniškio r. Skaistgirio gimnazijos mokinių pažangos ir pasiekimų vertinimo tvarkos“ VII skyrius „Tėvų (globėjų, rūpintojų) informavimo tvarka“.

87. Pradinių klasių mokytojos, 5-8–ų klasių vadovai, švietimo pagalbos specialistai konsultuoja ir skatina mokinių tėvus:

87.1. kurti mokiniams tinkamą edukacinę aplinką namuose;

87.2. savo pagrįstais lūkesčiais motyvuoti vaiką mokytis;

87.3. padėti vaikams mokytis namuose;

87.4. sudaryti galimybes vaikams dalyvauti neformaliojo švietimo veiklose, išsakyti gimnazijos tobulinimo lūkesčius.

88. Gimnazija:

88.1. organizuoja mokytojų ir tėvų (globėjų, rūpintojų) bendradarbiavimą, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą. Suorganizuoja ne mažiau kaip 3 tėvų (globėjų, rūpintojų) susitikimus mokyklos pasirinkta forma su mokytojais per mokslo metus;

88.2. užtikrina, kad tėvai ir mokykla keistųsi abipusiai reikalinga informacija;

88.3. sudaro tėvams (globėjams, rūpintojams) sąlygas dalyvauti mokyklos gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus;

88.4. užtikrina, kad tėvai (globėjai, rūpintojai) galėtų išsakyti lūkesčius ir pasiūlymus mokyklos veiklai tobulinti.

**KETURIOLIKTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

89. Gimnazijos tarybos sprendimu, minimalus mokinių skaičius laikinojoje grupėje – 7 mokiniai 1-8, I-II gimnazijos klasėse, 5 mokiniai – III-IV gimnazijos klasėse. Nuostata netaikoma laikinosioms grupėms, sudarytoms mokymosi pagalbai teikti.

90. Mokinių skaičius laikinojoje grupėje negali būti didesnis, nei nustatytas didžiausias mokinių skaičius klasėje.

91. Klasės į grupes dalijamos arba sudaromos laikinosios grupės dalykams mokyti:

91.1. doriniam ugdymui, jeigu tos pačios klasės mokiniai yra pasirinkę tikybą ir etiką. Jei pasirinkusių vieną iš dalykų klasės mokinių yra mažiau nei septyni, grupė sudaroma iš gretimų klasių;

91.2. informacinėms technologijoms, atsižvelgiant į darbo vietų skaičių, į grupes dalijamos 5-8, I gimnazijos klasė bei II gimnazijos klasė, esant skirtingiems mokymosi moduliams;

91.3. technologijoms, atsižvelgiant į darbo vietų skaičių, į grupes dalijamos 5-8 klasės ir I-II gimnazijos klasės;

91.4. užsienio kalboms (1-ajai ir 2-ajai), jei klasėje mokosi ne mažiau kaip 21 mokinys ( 5, 7, I g);

91.5. 5 kl. rusų k. (pasirenkamajam dalykui) mokyti;

91.6. Lietuvių k. ir literatūros ir matematikos I ir II gimnazijos klasėse diferencijuotam mokymui.

92. Klasių dalijimas į grupes:

92.1. per dorinio ugdymo pamokas:

|  |  |  |  |  |  |
| --- | --- | --- | --- | --- | --- |
| *Tikyba* | | | *Etika* | | |
| *Klasės* | *Val. sk.* | *Mok. Sk.* | *Klasės* | *Val. sk.* | *Mok. Sk.* |
| 1 | 1 | 2 | 1 | 1 | 8 |
| 2 | 8 | 2 | 1 | 12 |
| 3 | 1 | 6 | 3 | 1 | 14 |
| 4 | 13 | 4 | 1 | - |
| 5 | 1 | - | 5 | 1 | 24 |
| 6 | 1 | - | 6 | 1 | 18 |
| 7 | 1 | - | 7 | 1 | 21 |
| 8 | 1 | - | 8 | 1 | 19 |
| I gim. | 1 | 7 | I gim. | 1 | 14 |
| II gim. | 1 | 10 | II gim. | 1 | 10 |
| III gim. | 1 | - | III gim. | 1 | 16 |
| IV gim. | 1 | 6 | IV gim. | 1 | 11 |

92.2. per technologijų pamokas:

|  |  |  |  |  |  |
| --- | --- | --- | --- | --- | --- |
| *Mišri grupė I* | | | *Mišri grupė II* | | |
| *Klasės* | *Val. sk.* | *Mok. Sk.* | *Klasės* | *Val. sk.* | *Mok. Sk.* |
| 5 | 2 | 12 | 5 | 2 | 12 |
| 6 | 2 | 9 | 6 | 2 | 9 |
| 7 | 2 | 10 | 7 | 2 | 11 |
| 8 | 1 | 9 | 8 | 1 | 10 |
| *Konstrukcinės medžiagos* | | | *Mityba* | | |
| *Klasės* | *Val. sk.* | *Mok. Sk.* | *Klasės* | *Val. sk.* | *Mok. Sk.* |
| I gim. | 1,5 | 9 | I gim. | 1,5 | 12 |
| II gim. | 1 | 10 | II gim. | 1 | 10 |

92.3. per užsienio kalbų (2-oji kalba, rusų) pamokas:

|  |  |  |  |  |  |
| --- | --- | --- | --- | --- | --- |
| *I grupė* | | | *II grupė* | | |
| *Klasės* | *Val. sk.* | *Mok. Sk.* | *Klasės* | *Val. sk.* | *Mok. Sk.* |
| 5 | 1 | 14 | 5 | 1 | 10 |
| 6 | 3 | 18 | 6 | 3 | - |
| 7 | 2 | 10 | 7 | 2 | 11 |
| 8 | 2 | 19 | 8 | 2 | - |
| I gim. | 2 | 11 | I gim. | 2 | 10 |
| II gim. | 2 | 20 | II gim. | 2 | - |

92.4. per anglų kalbos (1-oji kalba) pamokas:

|  |  |  |  |  |  |
| --- | --- | --- | --- | --- | --- |
| *I grupė* | | | *II grupė* | | |
| *Klasės* | *Val. sk.* | *Mok. Sk.* | *Klasės* | *Val. sk.* | *Mok. Sk.* |
| 5 | 3 | 12 | 5 | 3 | 12 |
| 6 | 3 | 18 | 6 | 3 | - |
| 7 | 3 | 13 | 7 | 3 | 8 |
| 8 | 3 | 19 | 8 | 3 | - |
| I gim. | 3 | 9 | I gim. | 3 | 12 |
| II gim. | 3 | 20 | II gim. | 3 | - |

92.5. per informacinių technologijų pamokas:

|  |  |  |  |  |  |
| --- | --- | --- | --- | --- | --- |
| *I grupė* | | | *II grupė* | | |
| *Klasės* | *Val. sk.* | *Mok. Sk.* | *Klasės* | *Val. sk.* | *Mok. Sk.* |
| 5 | 1 | 12 | 5 | 1 | 12 |
| 6 | 1 | 9 | 6 | 1 | 9 |
| 7 | 0,5 | 10 | 7 | 0,5 | 11 |
| 8 | 0,5 | 11 | 8 | 0,5 | 8 |
| I gim. | 1 | 10 | I gim. | 1 | 11 |
| II gim. | 1 | 10 | II gim. | 1 | 10 |

**DEVYNIOLIKTASIS SKIRSNIS**

**MOKINIŲ MOKYMAS NAMIE**

93. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

94. Mokiniai namie mokomi savarankišku mokymo proceso organizavimo būdu. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

95. Namie mokomam mokiniui 1-3 klasėse skiriama 9 savaitinės pamokos, 4 klasėse – 11 pamokų, 5–6 klasėse skiriama 12 savaitinių pamokų, 7–8 klasėse – 13, 9–10, gimnazijos I–II klasėse – 15, gimnazijos III–IV klasėse – 14. Dalį pamokų gydytojų konsultacinės komisijos leidimu mokinys gali lankyti mokykloje.

96. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokas siūloma panaudoti mokinio pasiekimams gerinti.

**II SKYRIUS**

**PRIEŠMOKYKLINIO IR PRADINIO UGDYMO PROGRAMŲ VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

97. Gimnazija, vykdydama priešmokyklinio ugdymo programą, vadovaujasi Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinio ugdymo bendrosios programos patvirtinimo“ patvirtinta Priešmokyklinio ugdymo bendrąją programa ir Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 ,,Dėl priešmokyklinio ugdymo tvarkos aprašo patvirtinimo“ patvirtintu Priešmokyklinio ugdymo tvarkos aprašu (kartu su padarytais pakeitimais 2016 m. liepos 22 d. įsakymu Nr. V- 674).

98. Priešmokyklinio ugdymo organizavimo forma – priešmokyklinio ugdymo grupė.

99. Grupės veiklos ypatumų visuma – trukmė, minimalus ir maksimalus vaikų skaičius grupėje, mokytojų (priešmokyklinio ugdymo pedagogo, ikimokyklinio ugdymo auklėtojo), padėjėjų, dirbančių grupėje, skaičius, poilsis ir maitinimas, ugdymo proceso organizavimo forma – yra vadinama priešmokyklinio ugdymo organizavimo modeliu. Priešmokyklinio ugdymo organizavimo modeliai patvirtinti Joniškio rajono savivaldybės tarybos 2015 m. rugpjūčio 26 d. sprendimu Nr. T-151 „Dėl Joniškio rajono savivaldybės ugdymo įstaigose taikomų priešmokyklinio ugdymo organizavimo modelių patvirtinimo“.

100. Gimnazijoje organizuojamo priešmokyklinio ugdymo modelis  -  IV.

101. IV modelis - priešmokyklinė ugdymo grupė, kurios veiklos trukmė 4 val. per dieną:

101.1. ugdymas grupėje vyksta kaip vientisas procesas, jis neskaidomas į atskiras sritis ir vyksta integruotai;

101.2. grupėje dirba vienas priešmokyklinio ugdymo pedagogas;

101.3. minimalus vaikų skaičius – 5, maksimalus – 20.

102. Pagal poreikį grupėje vaikams teikiama logopedo ir kitų gimnazijoje dirbančių specialistų pagalba. Užtikrinamos lygios galimybės ugdytis vaikams, turintiems specialiųjų ugdymosi poreikių.

103. Gimnazija, vykdydama pradinio ugdymo programą, vadovaujasi Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433.

104. Pradinio ugdymo dalykams ir neformaliojo vaikų švietimo programoms per metus skiriamos ugdymo valandos:

|  |  |  |  |
| --- | --- | --- | --- |
| Dalykai | 1–2 klasės | 3–4 klasės | Iš viso skiriama  ugdymosi valandų |
| D Dorinis ugdymas (tikyba arba etika) | 68 | 68 | 136 |
| Lietuvių kalba (gimtoji) | 510 | 476 | 986 |
| Užsienio kalba (anglų) | 68 | 136 | 204 |
| Matematika | 306 | 306 | 612 |
| Pasaulio pažinimas | 136 | 136 | 272 |
| Dailė ir technologijos | 136 | 136 | 272 |
| Muzika | 136 | 136 | 272 |
| Kūno kultūra | 170 | 204 | 374 |
| Valandos, skiriamos mokinių ugdymo(si) poreikiams tenkinti | 68 | 102 | 170 |
| Iš viso Bendrajai programai įgyvendinti | 1598 | 1700 | 3298 |
| Neformaliojo švietimo valandos | 136 | 136 | 272 |

105. Dalykai ir jiems skiriamų pamokų skaičius per savaitę Skaistgirio gimnazijoje:

|  |  |  |  |  |  |
| --- | --- | --- | --- | --- | --- |
| Dalykai | Dalyko savaitinių pamokų skaičius | | | | |
| 1 klasė  (O. Ramukevičienė) | 2 klasė  (E. Burbienė) | 3 klasė  (A.Keturakienė) | 4 klasė  (J. Bijanskienė) | pradinio ugdymo programa (1–4 klasės) |
| Dorinis ugdymas (etika) | 1 | 1 | 1 |  | 3 |
| Dorinis ugdymas (tikyba) |  | (1) |  | 1 | 1(2) |
| Lietuvių kalba | 8 | 7 | 7 | 7 | 29 |
| Užsienio kalba (anglų) |  | 2 | 2 | 2 | 6 |
| Matematika | 4 | 5 | 5 | 4 | 18 |
| Pasaulio pažinimas | 2 | 2 | 2 | 2 | 8 |
| Dailė ir technologijos | 2 | 2 | 2 | 2 | 8 |
| Muzika | 2 | 2 | 2 | 2 | 8 |
| Kūno kultūra | 2 | 2 | 2 | 2 | 8 |
| Šokis | 1 | 1\* | 1 | 1 | 3(4) |
| Privalomų ugdymo valandų skaičius mokiniui | 22 | 23 | 24 | 23 | 92 |
| Valandos, skiriamos mokinių ugdymo (si) poreikiams tenkinti\* | - | 1 | - | - | 1 |
| Skiriamas pamokų skaičius mokiniui | 22 | 24 | 24 | 23 | **93** |
| Neformalusis švietimas | 8 | | | | **8** |
| Ugdymo valandų skaičius klasei | 24 | 27 | 26 | 25 | **102** |

(\*) Valandos, skiriamos mokinių ugdymo (si) poreikiams tenkinti

106. Valandos, skirtos mokinių ugdymo (si) poreikiams tenkinti, naudojamos:

106.1. 1 valanda skiriama šokiui 2 kl.

107. Ugdymo procesas gali būti organizuojamas ne tik mokykloje, bet ir už jos ribų.

108. Ugdymo procesas gali būti organizuojamas taip:

108.1. ugdymo procesą organizuojant pamoka ugdymo(si) laikas: 1 - oje klasėje – 35 min., 2-4 - ose klasėse – 45 min. Per dieną organizuojama ne daugiau kaip 5 pamokos;

108.2. ugdymo procesą organizuojant ne pamoka, o projekto, didaktinio žaidimo, kūrybinio darbo forma:

108.2.1. ugdymo procesas gali būti skirstomas į skirtingos trukmės periodus, kai vieno periodo trukmė – ne ilgesnė nei 1 val. 30 min.;

108.2.2. ugdomoji veikla (derinant formaliojo ir neformaliojo švietimo programų turinį) per dieną gali trukti ilgiau nei 5 ugdymo valandas.

109. Skaistgirio gimnazijos 1-4 klasėse laikinosios grupės sudaromos:

109.1. dorinio ugdymo mokymui;

109.1.1. mokyklos tarybos sprendimu minimalus mokinių skaičius grupėje – 7.

**UGDYMO DALYKŲ PROGRAMŲ ĮGYVENDINIMAS**

110. **Dorinio ugdymo organizavimas**:

110.1. tėvai (globėjai, rūpintojai) parenka mokiniui vieną iš dorinio ugdymo dalykų: etiką arba tikybą;

110.2. etikos ir tikybos mokymui sudaromos laikinosios grupės;

110.3. dorinio ugdymo dalyką mokiniui galima keisti kiekvienais mokslo metais pagal tėvų (globėjų, rūpintojų) parašytą prašymą.

111. **Kalbinis ugdymas**:

111.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai turi būti ugdomi ir per kitų dalykų ar ugdymo sričių ugdomąsias veiklas: panaudojant mokomąsias užduotis kalbai ir mąstymui ugdyti, kreipiant dėmesį į kalbinę raišką ir rašto darbus.

111.2. Pirmosios užsienio kalbos mokymas:

111.2.1. pirmosios užsienio kalbos mokoma antraisiais–ketvirtaisiais pradinio ugdymo programos metais;

111.2.2. užsienio kalbai mokyti 2–4 klasėse skiriama po 2 ugdymo pamokas per savaitę.

112. **Socialinis ir gamtamokslinis ugdymas**:

112.1. gamtamoksliniams gebėjimams ugdytis skiriama pusė pasaulio pažinimo dalykui skirto ugdymo laiko. Ketvirtadalis gamtamoksliniam ugdymui skirto laiko naudojamas praktinių gebėjimų ugdymui tyrinėjimams palankioje, natūralioje gamtinėje aplinkoje;

112.2. socialiniams gebėjimams ugdytis ketvirtadalis pasaulio pažinimo dalyko laiko skiriamas ugdymo proceso organizavimui socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

113. **Matematinis ugdymas**:

113.1. organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, pagal galimybes naudojant informacines komunikacines technologijas, skaitmenines mokomąsias priemones.

114. **Kūno kultūros ugdymo organizavimas**:

114.1. Skaistgirio gimnazijos 1, 3, 4 klasių mokiniams viena kūno kultūros pamoka skiriama šokiui, 2-oje klasėje šokiui skiriama pamoka iš ugdymosi poreikiams skirtų pamokų.

114.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;

114.3. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį. Neskiriama ir neatliekama pratimų, galinčių skatinti ligų paūmėjimą;

114.4. siekiant skatinti mokinių fizinį aktyvumą, sveikatinimą 1 kartą per savaitę organizuojama judrioji muzikinė pertrauka.

115. **Meninis ugdymas (dailė ir technologijos, muzika):**

115. 1. technologiniam ugdymui skiriama ne mažiau kaip 1/3 dalykui „Dailė ir technologijos“ skiriamo laiko.

116. Ugdymo procese naudojami pagrindiniai vadovėliai: TAIP serijos Lietuvių kalba (N. Kasperavičienė, D. Jakavonytė-Staškuvienė, V. Dailidėnienė), „Matematika“ (A. Kiseliovas, D. Kiseliova), „Šaltinėlis“ (E. Marcelionienė, V. Plentaitė), „Naujasis šaltinis“ (E. Marcelionienė, V. Plentaitė), „Mano pasaulis“ (V. Jonynienė), „Lakštutė“ (V. Krakauskaitė), ,,Mano muzika‘‘ (E.Velička) „Mūsų pasaulis“ (V. Jonynienė), Dailės vadovėlis (R. Mikučionytė).

**III SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

117. Gimnazija, vykdydama pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą. Mokiniui sudaromos sąlygos rinktis dalykų modulius pagal polinkius ir gebėjimus, vadovaujantis Mokymosi krypčių pasirinkimo galimybių didinimo 14–19 metų mokiniams modelio aprašu, patvirtintu Lietuvos Respublikos švietimo ir mokslo ministro 2008 m. kovo 15 d. įsakymu Nr. ISAK-715 „Dėl Mokymosi krypčių pasirinkimo galimybių didinimo 14–19 metų mokiniams modelio aprašo patvirtinimo“ (toliau – Mokymosi krypčių pasirinkimo galimybių didinimo 14–19 metų mokiniams modelio aprašas).

118. 5 klasės mokiniams nustatomas 2 mėnesių adaptacinis laikotarpis. Rugsėjo mėnesį jų mokymosi pasiekimai nevertinami, spalio mėnesį nerašomi nepatenkinami įvertinimai. Siekiant padėti sėkmingai adaptuotis gimnazijoje naujai atvykusiems mokiniams, jiems skiriamas vieno mėnesio adaptacinis laikotarpis, kurio metu nerašomi nepatenkinami pažymiai.

119. Mokiniams, besimokantiems I g klasėje, sudaromos sąlygos pagal polinkius ir gebėjimus pasirinkti matematikos, 8 ir II gimnazijos klasėse – lietuvių kalbos ir matematikos modulius, 5 klasėje – rusų kalbos pasirenkamąjį dalyką, 6 klasėje – rusų k. modulį.

120.Siekiant mokomųjų dalykų teorinės ir praktinės dermės,I g – II g klasių mokiniai privalo parašyti individualų arba grupinį metinį projektinį (mokslinį arba kūrybinį) darbą. Rašant projektinį darbą vadovaujamasi Joniškio r. Skaistgirio gimnazijos mokinių metinių projektinių darbų vykdymo tvarkos aprašu, patvirtinti gimnazijos direktoriaus 2016 m. gruodžio 5 d. įsakymu Nr. V-61.

**ANTRASIS SKIRSNIS**

**MOKYMOSI PAGAL UGDYMO SRITIS ORGANIZAVIMO YPATUMAI**

121. Gimnazija, įgyvendindama pagrindinio ugdymo programos pirmąją dalį, užtikrina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas:

121.1. mokytojai užduotis naudoja ir skaitymo gebėjimams, ir lietuvių kalbai ugdyti; atkreipia dėmesį į kalbinės raiškos logiškumą, teiginių argumentavimą, nuoseklumą;

121.2. mokytojai skatina mokinius savarankiškai, rišliai ir taisyklingai reikšti mintis žodžiu ir raštu per visų dalykų pamokas;

121.3. vertinant mokinio pasiekimus teikiama grįžtamoji informacija ir apie kalbos mokėjimą, nurodant privalumus ir taisytinus bei tobulintinus dalykus;

121.4. sudaromos sąlygos, kad mokiniai per visų dalykų pamokas tobulintų ir aukštesnius skaitymo, rašymo, kalbėjimo ir skaičiavimo gebėjimus.

122. Pagrindinio ugdymo programą sudaro šios ugdymo sritys: dorinis ugdymas (etika ir tikyba), kalbos (lietuvių kalba ir literatūra, užsienio kalbos), matematika, gamtamokslinis ugdymas (biologija, chemija, fizika), socialinis ugdymas (istorija, geografija, pilietiškumo ugdymas, socialinė-pilietinė veikla, ekonomika ir verslumas), meninis ugdymas (dailė, muzika), informacinės technologijos, technologijos, kūno kultūra, bendrųjų kompetencijų ir gyvenimo įgūdžių ugdymas (žmogaus sauga, sveikatos ugdymas, etninė kultūra ir kt.).

123. **Dorinis ugdymas**. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą renka/si dvejiems metams (5–6, 7–8, I–II gimnazijos klasėms).

124. **Lietuvių kalba ir literatūra**. Mokykla, įgyvendindama ugdymo turinį:

124.1. 8 ir II gimnazijos klasės mokiniams siūlo rinktis 0,5 val. per savaitę trukmės pasirenkamąjį lietuvių k. ir literatūros modulį.

124.2. mokiniams, kurie nepasiekia lietuvių kalbos ir literatūros Pagrindinio ugdymo bendrojoje programoje numatyto patenkinamo lygio, Mokytojų tarybos sprendimu sudaromos sąlygos pašalinti mokymosi spragas konsultacijų metu.

125. **Užsienio kalbos**:

125.1. Užsienio kalbos (anglų), pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

125.2. Antrosios užsienio kalbos (rusų) mokoma nuo 6 klasės. 5 klasėje rusų kalba siūloma kaip pasirenkamasis dalykas.

125.3. II gimnazijos klasėje antrame pusmetyje organizuojamas užsienio kalbų pasiekimų patikrinimas naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS).

125.4. Pagrindinio ugdymo programoje užtikrinamas pradėtų mokytis užsienio kalbų mokymosi tęstinumas. Keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta kalbos Bendrojoje programoje, arba jei mokinys yra atvykęs iš kitos Lietuvos ar užsienio mokyklos ir mokykla dėl objektyvių priežasčių negali sudaryti mokiniui galimybės toliau mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus.

125.5. Jei mokinys yra baigęs tarptautinės bendrojo ugdymo programos dalį ar visą programą, ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimtbalę vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas kitose klasėse.

126. **Matematika**:

126.1. Mokiniams, kurių matematikos pasiekimai žemi, pagalba (užduotys ir metodai spragoms įveikti) numatoma remiantis duomenimis (standartizuotų testų, kontrolinių darbų rezultatais). Mokiniams, kurių skaitymo gebėjimai žemi, skiriama pakankamai laiko uždavinių tekstų analizei, jų vizualizacijai, užrašymui matematiniais simboliais.

126.2. Matematikos ugdymo procesas I g ir II g klasėse diferencijuojamas. Ugdant gabius matematikai vaikus naudojamasi nacionalinių olimpiadų, konkurso „Kengūra“ užduotimis (ir sprendimų rekomendacijomis) ir kitais šaltiniais. Mokiniai dalyvauja olimpiadose, konkursuose.

126.3. Mokymo procese naudojamasi informacinėmis komunikacinėmis technologijomis, skaitmeninėmis mokomosiomis priemonėmis matematiniam ugdymui (rengiant ir naudojant interaktyviąsias užduotis), EMA pratybomis.

127. **Informacinės technologijos**:

127.1. 17 informacinių technologijų bendrosios programos kurso pamokų pravedamos per pirmąjį pusmetį 7 klasėje. 8 klasėje 18 informacinių technologijų bendrosios programos kurso pamokų pravedamos per antrąjį pusmetį;

127.2. I gimnazijos klasės informacinių technologijų kursą sudaro privalomoji dalis, II gimnazijos klasės kursą - vienas iš pasirenkamųjų tinklalapių kūrimo pradmenų ar kompiuterinės leidybos pradmenų modulių. Modulį renkasi mokinys.

128. **Gamtamokslinis ugdymas**:

128.1. Siekiama kad per gamtos mokslų dalykų pamokas būtų mokomasi tiriant, ypač per fizikos ir biologijos pamokas. Gamtamoksliniai tyrimai atliekami stebint, analizuojant, eksperimentuojant, modeliuojant ar vykdant kitas praktines veiklas. Skatinamas mokinių bendradarbiavimas ir komandinis darbas.

128.2. Atliekant gamtamokslinius tyrimus naudojamasi turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis.

128.3.Siekiama, kad eksperimentiniams ir praktiniams įgūdžiams ugdyti būtų skiriama ne mažiau kaip 30-40 procentų dalykui skirtų pamokų per mokslo metus.

128.4. Skatinama mokinius įsitraukti į gamtamokslius tyrimus, projektus, dalyvauti įvairiuose gamtamokslinio raštingumo konkursuose. Skatinami tiriamieji projektiniai darbai.

129. **Technologijos:**

129.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų.

129.2. I gimnazijos klasės mokiniai I-ajame pusmetyje mokomi technologijų dalyko pagal privalomą 17 valandų integruoto technologijų kurso programą. Ne mažiau kaip 1/3 programos laiko skiriama pažintinėms ekskursijoms į pažangias Joniškio rajono įmones.

129.3. Po integruoto technologijų kurso mokiniai renkasi vieną iš technologijų programų: mitybą, tekstilę, konstrukcines medžiagas, elektronikos technologijas, gaminių dizaino ir technologijų. Mokiniai pasirinktas technologijų programas gali keisti II gimnazijos klasėje.

130. **Socialinis ugdymas**:

130.1. Per socialinio ugdymo dalykų pamokas taikomi tiriamojo pobūdžio metodai, diskusijos, bendradarbiavimas, naudojamasi informacinėmis komunikacinėmis technologijos priemonėmis, ugdymas organizuojamos netradicinėse aplinkose: kultūros paveldo objektuose, muziejuose, natūralioje aplinkoje, naudojamos virtualiosios mokymosi aplinkos. Skatinami tiriamieji projektiniai darbai.

130.2. Laisvės kovų istorijai mokyti skiriama ne mažiau kaip 18 pamokų, integruojant temas į istorijos ir pilietiškumo pagrindų pamokas.

230.3. Į istorijos, geografijos, pilietiškumo ugdymo pagrindų dalykų turinį integruojamos Lietuvos ir pasaulio realijos, nacionalinio saugumo ir gynybos pagrindų temos (nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai).

131. **Kūno kultūra:**

131.1. Visiems mokiniams siūloma rinktis sporto būrelį. Būrelį lankančių mokinių apskaita vykdoma neformaliojo švietimo dienyne.

131.2. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą.

131.3. Parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą.

131.4. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

131.5. Parengiamosios medicininės fizinio pajėgumo grupės mokinių pasiekimai kūno kultūros pratybose iki 14 metų mokinio tėvų (globėjų, rūpintojų) pageidavimu, o nuo 14 iki 16 metų – jo paties pageidavimu gali būti vertinami pažymiu. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

131.6. Mokykla mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (stalo žaidimus, šaškes, šachmatus, veiklą bibliotekoje, konsultacijas, socialinę - pilietinę veiklą).

132. **Meninis ugdymas:**

132.1. Meninio ugdymo dalykus sudaro privalomieji dailės ir muzikos dalykai.

133. **Žmogaus sauga.** Žmogaus saugos ugdymas pagrindinio ugdymo programoje organizuojamas vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159. Žmogaus saugos ugdymo turinys išdėstomas 5, 7 ir I g klasėse.

134. Pagrindinio ugdymo programai įgyvendinti skiriamų pamokų skaičius klasėms per savaitę:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Dalykų sritys, dalykai | Dalykų programoms įgyvendinti skiriamų savaitinių pamokų skaičius dalykui | | | | | | | | |
| 5 klasė | 6 klasė | 7 klasė | 8 klasė | 5–8 kla-sėse | I gimnazijos  klasė | II  gimnazijos  klasė | I-II gimnazijos klasės | 5–8 ir I, II gimnazijos klasės |
| Dorinis ugdymas: |  |  |  |  |  |  |  |  |  |
| Etika | 1 | 1 | 1 | 1 | **4** | 1 | 1 | **2** | **6** |
| Tikyba |  |  |  |  |  | (1) | (1) | **(2)** | **(2)** |
| Kalbos: |  |  |  |  |  |  |  |  |  |
| Lietuvių kalba ir literatūra | 5 | 5 | 5 | 5 | **20** | 4 | 5 | **9** | **29** |
| Užsienio kalba (1-oji) | 3(3) | 3 | 3(3) | 3 | **12(18)** | 3(3) | 3 | **6(9)** | **18 (27)** |
| Užsienio kalba (2-oji) | - | 2 | 2(2) | 2 | **6(8)** | 2(2) | 2 | **4(6)** | **10(14)** |
| Matematika ir informacinės technologijos |  |  |  |  |  |  |  |  |  |
| Matematika | 4 | 4 | 4 | 4 | **16** | 3 | 4 | **7** | **23** |
| Informacinės technologijos | 1(1) | 1(1) | 0,5(0,5) | 0,5(0,5) | **3(6)** | 1(1) | 1(1) | **2(4)** | **5(10)** |
| Gamtamokslinis ugdymas: |  |  |  |  |  |  |  |  |  |
| Gamta ir žmogus | 2 | 2 | - | - | **4** | - | - | **-** | **4** |
| Biologija | - | - | 2 | 1 | **3** | 2 | 1 | **3** | **6** |
| Fizika | - | - | 1 | 2 | **3** | 2 | 2 | **4** | **7** |
| Chemija |  |  |  | 2 | **2** | 2 | 2 | **4** | **6** |
| Socialinis ugdymas: |  |  |  |  |  |  |  |  |  |
| Istorija | 2 | 2 | 2 | 2 | **8** | 2 | 2 | **4** | **12** |
| Pilietiškumo pagrindai |  |  |  |  |  |  | 2 | **2** | **2** |
| Socialinė-pilietinė veikla\*\* | 10\*\* | 10\*\* | 10\*\* | 10\*\* | 40\*\* | 10\*\* | 10\*\* | 20\*\* | 60\*\* |
| Geografija | - | 2 | 2 | 2 | **6** | 2 | 1 | **3** | **9** |
| Ekonomika ir verslumas | - | - | - | - | - | 1 | - | **1** | **1** |
| Meninis ugdymas: |  |  |  |  |  |  |  |  |  |
| Dailė | 1 | 1 | 1 | 1 | **4** | 1 | 1 | **2** | **6** |
| Muzika | 1 | 1 | 1 | 1 | **4** | 1 | 1 | **2** | **6** |
| Technologijos, kūno kultūra, žmogaus sauga |  |  |  |  |  |  |  |  |  |
| Technologijos | 2(2) | 2(2) | 2(2) | 1(1) | **7(14)** | 1(1) | 1(1) | **2(4)** | **9(18)** |
| Integruotas technologijų kursas |  |  |  |  |  | 0,5(0,5) |  | **0,5(1)** | **0,5(1)** |
| Kūno kultūra | 3 | 2 | 2 | 2 | **9** | 2 | 2 | **4** | **13** |
| Žmogaus sauga | 1 | - | 1 |  | **2** | 0,5 | - | **0,5** | **2,5** |
| Dalykų moduliai: |  |  |  |  |  |  |  |  |  |
| Lietuvių kalba | - | - | - | 0,5\* | **0,5\*** |  | 0,5\* | **0,5\*** | **1\*** |
| Matematika | - | - | - | 0,5**\*** | **0,5\*** | 1**\*** | 0,5\* | **1,5\*** | **2\*** |
| Rusų k. |  | 1**\*** |  |  | 1**\*** |  |  |  | 1**\*** |
| Pasirenkamieji dalykai: |  |  |  |  |  |  |  |  |  |
| Rusų kalba | 1**\*** (1\*) | - | - | - | **2\*** | - | - | **-** | **2\*** |
| Matematika (diferencijavimas) |  |  |  |  |  | 1**\*** | 1**\*** | **2\*** | **2\*** |
| Lietuvių k. (diferencijavimas) |  |  |  |  |  | 1**\*** | 1**\*** | **2\*** | **2\*** |
| Skaitymo gebėjimų ugdymas (rusų k.) |  |  | 0,5**\*** |  | **0,5\*** |  |  |  | **0,5\*** |
| Pažintinė ir kultūrinė veikla | **Integruojama į ugdymo turinį** | | | | | | | | |
| Minimalus pamokų skaičius mokiniui per savaitę | 26 | 28 | 29 | 30 | **113** | 31 | 31 | **62** | **175** |
| Valandos skirtos mokinių ugdymosi poreikiams tenkinti(\*) | 2 | 1 | 0,5 | 1 | **4,5** | 3 | 3 | **6** | **10,5** |
| Valandos dėl dalijimo į grupes | 6 | 3 | 7,5 | 1,5 | **18** | 8,5 | 3 | **11,5** | **29,5** |
| Skiriamas pamokų skaičius mokiniui | 27 | 29 | 30 | 30,5 | **116,5** | 32 | 32 | **64** | **180,5** |
| Neformalusis vaikų švietimas | 2 | 2 | 2 | 2 | **8** | 2 | 3 | **5** | **13** |
| Skiriama ugdymo valandų klasei | 36 | 34 | 39,5 | 34 | **143,5** | 44,5 | 40 | **84,5** | **228** |

\*valandos skirtos mokinių ugdymosi poreikiams tenkinti

\*\* valandų (pamokų) skaičius per metus

**IV SKYRIUS**

**VIDURINIO UGDYMO PROGRAMOS VYKDYMAS**

135. Gimnazija, vykdydama vidurinio ugdymo programą, vadovaujasi Vidurinio ugdymo bendrosiomis programomis, Ugdymo programų aprašu, Mokymosi formų ir mokymo organizavimo tvarkos aprašu, Geros mokyklos koncepcija, Bendraisiais ugdymo planais, atsižvelgiama į Mokymosi krypčių pasirinkimo galimybių didinimo 14–19 metų mokiniams modelio aprašą.

136. Vidurinio ugdymo programos trukmė – dveji mokslo metai. Vidurinio ugdymo programos turinį sudaro:

136.1. privaloma dalis: privalomi mokytis dalykai ir privalomai pasirenkami dalykai ir (ar) moduliai;

136.2. laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai.

137. Karjeros specialistė mokiniams, besimokantiems pagal pagrindinio ugdymo programos antrąją dalį, ir jų tėvams (globėjams, rūpintojams) pateikia informaciją raštu (lankstinukai, informacija mokyklos stenduose) arba žodžiu (individualūs pokalbiai, pranešimai susirinkimuose) apie gimnazijos teikiamas ugdymo turinio pasirinkimo galimybes ir padeda mokiniams susidaryti individualius ugdymo planus dvejiems metams. Mokinys, vadovaudamasis Ugdymo programų aprašu, mokyklos pasiūlymais ir atsižvelgdamas į tolesnius mokymosi planus, priima sprendimą, kokius dalykus ar modulius renkasi mokytis pagal vidurinio ugdymo programą, apsisprendžia dėl vieno brandos darbo rengimo ir kartu su mokytojais, padedant ir tėvams (globėjams), pasirengia individualų ugdymo planą.

138. Mokinys per dvejus metus turi mokytis ne mažiau kaip 8 skirtingų dalykų. Pasirenkamieji dalyko moduliai nėra skaičiuojami kaip atskiri dalykai. Nebaigus dalyko programos kurso, laikoma, kad to dalyko mokinys nesimokė.

139. Minimalus privalomas pamokų skaičius – 28 savaitinės pamokos.

140. Į gamtos mokslų dalykų turinį, klasės auklėtojo veiklą integruojama Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159.

141. Keisti dalyką ar dalyko programos kursą mokinys gali, atsiskaitęs (išlaikęs įskaitą) iš naujai pasirinkto dalyko programos ar dalyko programos kurso skirtumo. Mokiniai mokyklos direktoriui turi pateikti motyvuotą prašymą. Direktorius, atsižvelgdamas į prašymo motyvus, išklausęs dalyko mokytojų nuomonę apie mokinių gebėjimus mokytis pagal kito dalyko arba aukštesnio kurso programą, rašo įsakymą dėl leidimo keisti individualų ugdymo planą, nurodydamas dalyką ar programos kursą, kurio įskaita bus vykdoma, įskaitos datą, įskaitos komisijos sudėtį. Dalykų mokytojai, susipažinę su įsakymu, per tris dienas parengia dalyko programų skirtumų likvidavimo programą ir ją pateikia direktoriui patvirtinti. Mokiniai, susipažinę su programa, įskaitai ruošiasi savarankiškai. Minimalus laikas pasiruošimui – 2 savaitės. Mokinių pasiekimai laikant įskaitą vertinami 10 balų sistemoje. Patenkinami įvertinimai 4-10 balų. Neišlaikiusiems įskaitos mokiniams sudaromos sąlygos vieną kartą įskaitą perlaikyti. Jei įskaita išlaikoma pusmečio ar mokslo metų pabaigoje, įvertinimas, prie kurio pažymimas kursas raidėmis B (bendrasis) arba A (išplėstinis) (užsienio kalbų kursai žymimi raidėmis A2, B1, B2) , įrašomas stulpelyje prie pusmečio ar metinių pažymių. Mokiniui, kuris mokysis pagal dalyko programos bendrąjį kursą (užsienio kalbos žemesnio lygio kursą) ir kurį tenkina turimas išplėstinio kurso (užsienio kalbos aukštesnio lygio kurso) įvertinimas, laikyti įskaitos nereikia.

142. Pagal vidurinio ugdymo programą siekiant diferencijuoti ugdymą sudaromos laikinosios grupės:

142.1. mokytis matematikos, anglų kalbos dalykų programų kursų iš panašių mokymosi pasiekimais mokinių;

142.2. iš mokinių, pasirinkusių tą patį dalyką (kai programos nediferencijuojamos kursais), pasirenkamąjį dalyką arba modulį;

142.3. mokiniams, pasirinkusiems tą patį dalyko kursą.

143. Gimnazijos tarybos sprendimu, laikinosios grupės dydis – 5 mokiniai.

144. Nesant galimybių sudaryti laikinosios grupės, mokiniai mokosi savarankiškai pagal Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašą. Į mokinio savarankiško mokymosi krūvį įskaitomas dalyko kursui skirtas pamokų skaičius.

145. Mokiniams, kurie mokosi savarankiškai pavienio mokymosi forma, konsultacijoms skiriama iki 15 procentų, o besimokantiems grupinio mokymosi forma – 40 procentų Bendruosiuose ugdymo planuose nustatyto savaitinių pamokų skaičiaus.

146. Mokiniui, atvykusiam iš kitos mokyklos, mokykla užtikrina galimybes įgyvendinti savo individualų ugdymo planą arba, nesant tam sąlygų, pasiūlo keisti pasirinktus dalykus ar modulius.

147. Specialiosios medicininės fizinio pajėgumo grupės mokinių kūno kultūros ugdymas organizuojamas, vadovaujantis Ugdymo plano 131.2, 131.4 papunkčiais.

148. Siekiant mokomųjų dalykų teorinės ir praktinės dermės, pasiruošti sklandžiam brandos darbo rengimui III g klasių mokiniai privalo parašyti individualų arba grupinį metinį projektinį (mokslinį arba kūrybinį) darbą.

149. Rašant projektinį darbą vadovaujamasi Joniškio r. Skaistgirio gimnazijos mokinių metinių projektinių darbų vykdymo tvarkos aprašu, patvirtinti gimnazijos direktoriaus 2016 m. gruodžio 5 d. įsakymu Nr. V-61.

150. Vidurinio ugdymo programai grupinio mokymosi forma kasdieniu mokymo proceso organizavimo būdu įgyvendinti skiriamų pamokų skaičius per savaitę ir per dvejus metus:

|  |  |  |  |
| --- | --- | --- | --- |
| Dalykai | Minimalus pamokų skaičius privalomam turiniui per savaitę | Bendrasis kursas | Išplėstinis kursas |
| Dorinis ugdymas: | 2 |  |  |
| Tikyba |  | 2 | - |
| Etika |  | 2 | - |
| Kalbos: |  |  |  |
| Lietuvių kalba ir literatūra | 8 | 8 | 10 |
| Užsienio kalbos |  | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba (anglų) | 6 | 6 | 6 |
| Užsienio kalba (rusų) | 6 | 6 | 6 |
| Socialinis ugdymas: | 4 |  |  |
| Istorija |  | 4 | 6 |
| Geografija |  | 4 | 6 |
| Matematika | 6 | 6 | 9 |
| Informacinės technologijos (...) |  | 2 | 4 |
| Gamtamokslinis ugdymas: | 4 |  |  |
| Biologija |  | 4 | 6 |
| Fizika |  | 4 | 7 |
| Chemija |  | 4 | 6 |
| Meninis ugdymas ir technologijos | 4 |  |  |
| Dailė |  | 4 | 6 |
| Muzika |  | 4 | 6 |
| Teatras |  | 4 | 6 |
| Šokis |  | 4 | 6 |
| Technologijos (kryptys): |  |  |  |
| Statyba ir medžio apdirbimas |  | 4 | 6 |
| Taikomasis menas, amatai ir dizainas |  | 4 | 6 |
| Kūno kultūra: | 4 |  |  |
| Bendroji kūno kultūra |  | 4 | 8 |
| Pasirinkta sporto šaka |  | 4 |  |
| Žmogaus sauga\*\* | 0,5 |  |  |
| Pasirenkamieji dalykai, dalykų moduliai, projektinė veikla |  |  |  |
| Brandos darbas | 0,5 |  |  |
| Mokinio pasirinktas mokymo turinys |  | Iki 26 | Iki 26 |
| Minimalus mokinio privalomų pamokų skaičius per savaitę | 28 pamokos per savaitę | | |
| Neformalusis švietimas | 6 valandos per savaitę klasei dvejiems metams | | |
| Mokinio ugdymo poreikiams tenkinti | 24 valandos per savaitę dvejiems metams | | |

Pastabos: \*\*integruojama į ugdymo turinį.

151. Klasėms skiriamų pamokų skaičius per savaitę vidurinio ugdymo programai įgyvendinti Skaistgirio gimnazijoje 2017-2018 m. m.

|  |  |  |
| --- | --- | --- |
| **Dalykai** | **Klasei skiriamų pamokų skaičius per**  **savaitę vidurinio ugdymo programai įgyvendinti** | |
| **2017 -2018 m. m.**  **(III g klasė)** | **2017-2018 m. m.**  **(IV g klasė)** |
| Dorinis ugdymas: |  |  |
| Etika | 1 | 1 |
| Tikyba |  | 1 |
| Kalbos: |  |  |
| Lietuvių kalba ir literatūra | 9(5A+4B) | 9(5A+4B) |
| Užsienio kalba (anglų) | 6(3B1+3B2) | 6(3B1+3B2))) |
| Užsienio kalba (rusų) |  | Sav. m. |
| Socialinis ugdymas: |  |  |
| Istorija | 3 | 3 |
| Geografija | 3 | 3 |
| Matematika | 7 (4A+3B) | 8 (5A+3B) |
| Informacinės technologijos | 2 | 2 |
| Gamtamokslinis ugdymas: |  |  |
| Biologija | 3 | 3 |
| Fizika | Sav. m. | Sav. m. |
| Chemija | Sav. m. | 3 |

|  |  |  |
| --- | --- | --- |
| Menai: |  |  |
| Dailė |  | 2 |
| Muzika | 2 |  |
| Šokis |  | 2 |
| Technologijos: |  |  |
| Statyba ir medžio apdirbimas | 2 | Sav. m. |
| Taikomasis menas, amatai ir dizainas | Sav. m. | Sav. m. |
| Kūno kultūra: |  |  |
| Bendroji kūno kultūra | 2 | 2 |
| Tinklinis | 2\* | 2\* 2\* |
| Atletinė gimnastika |  | 2\* |
| Stalo tenisas |  |  |
| Pasirenkamieji dalykai: |  |  |
| Ekonomika ir verslumas | 1 | 1 |
| Braižyba | Sav. m. |  |
| Visuotinė literatūra | 1 | 1 |
| Dalykų moduliai: |  |  |
| Lietuvių k. Kūrybinis rašymas | 1 | 1 |
| Lietuvių k. Probleminiai lietuvių k. rašybos ir skyrybos aspektai  assaspektai | 1 | 1 |
| Matematika. Lygčių ir funkcijų praktinis pritaikymas | 1 |  |
| Matematika. Uždavinių sprendimo praktikumas | 1 | 1 |
| Matematika. Pasirengimas VBE |  | 1 |
| Anglų kalba. Kūrybinis rašymas | 1 |  |
| Anglų kalba. Kalbėjimo įgūdžių ugdymas |  | 1 |
| Neformalusis švietimas | 3 | 3 |
| Brandos darbas |  | 0,5(kons.form.) |
| Iš viso valandų: | **50** | **55** |

\*pamoka integruojama į neformalųjį ugdymą

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

152. Gimnazija, bendradarbiaudama su Joniškio pedagoginės psichologinės tarnybos specialistais, pasitelkdama gimnazijos pagalbos mokiniui specialistus, sudaro sąlygas mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą ir būtiną švietimo pagalbą.

153. Gimnazija mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, ir atsižvelgia į:

153.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

153.2. mokymosi formą ir mokymo proceso organizavimo būdą;

153.3. mokyklos ir tėvų (globėjų) įsipareigojimus;

153.4. mokyklos galimybes (specialistų komanda, mokymo(si) aplinka, mokymo ir švietimo pagalbos lėšos).

154. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys, parenkamos mokymosi organizavimo formos (pamoka, projektinė veikla ar pan.), pritaikomos ugdymosi erdvės, parenkamos ugdymui skirtos mokymo priemonės.

155. Bendrojo ugdymo dalykų programas mokiniui, turinčiam specialiųjų ugdymosi poreikių, pritaiko mokytojas, atsižvelgdamas į mokinio gebėjimus ir galias, bei specialiojo pedagogo rekomendacijas. Taip pat mokytoją gali konsultuoti Joniškio rajono pedagoginės psichologinės tarnybos specialistai.

156. Per mokslo metus Vaiko gerovės komisijai ar Pedagoginei psichologinei tarnybai įvertinus ir rekomendavus, gimnazija gali skirti valandas (pamokas) individualiai pagalbai.

157. Gimnazija išlaiko mokiniui Bendruosiuose ugdymo planuose nurodytą minimalų pamokų skaičių pradinio ir pagrindinio ugdymo programoms įgyvendinti.

158. Gimnazija gali keisti pratybų ir individualiai pagalbai skiriamų valandų (pamokų) skaičių per mokslo metus, atsižvelgusi į mokinio reikmes, švietimo pagalbos specialistų, Vaiko gerovės komisijos ar Pedagoginės psichologinės tarnybos rekomendacijas.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

159. Individualus ugdymo planas rengiamas:

159.1. mokiniui, turinčiam vidutinių, didelių, labai didelių specialiųjų ugdymosi poreikių ir besimokančiam bendrosios paskirties klasėje, kuriam mokymosi pagalbą teikia gimnazijos pagalbos mokiniui specialistai;

159.2. Vaiko gerovės komisijos ar Pedagoginės psichologinės tarnybos siūlymu, tėvų (globėjų, rūpintojų) pritarimu mokinio, turinčio vidutinių, didelių ir labai didelių specialiųjų ugdymosi poreikių ugdymo turinys gali būti koreguojamas remiantis Bendrųjų ugdymo planų 74 ir 150 punktais.

160. Integruotai besimokantiems mokiniams visi ugdymo plano keitimai, susiję su atleidimu nuo dalykų mokymosi, įforminami direktoriaus įsakymu.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**MOKYMOSI PASIEKIMŲ IR PAŽANGOS VERTINIMAS**

161. Mokinio, kuriam rekomenduota mokytis pagal specialiųjų poreikių mokiniui pritaikytą bendrąją programą, mokymosi pažanga ir pasiekimai vertinami pagal Bendrosiose programose numatytus pasiekimus ir vadovaujantis Ugdymo plano dalies „Mokinių pažangos ir pasiekimų vertinimas“ nuostatomis.

162. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su bendrosiose programose numatytais pasiekimų lygiais.

163. Mokinio, kuris mokosi pagal pagrindinio ugdymo individualizuotą programą, mokymosi pasiekimai vertinami 10 balų sistemoje (išskyrus dorinio ugdymo, žmogaus saugos dalykų, kurių pasiekimai vertinami „įskaityta“, „neįskaityta“), atsižvelgiant į mokinio daromą pažangą. Vertinimo periodiškumas nustatomas „Mokinių pažangos ir pasiekimų vertinimo ir įsivertinimo tvarkos apraše“.

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

164. Specialiosios pedagoginės ir specialiosios pagalbos paskirtis – didinti ugdymo veiksmingumą.

165. Mokykla specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama pedagoginės psichologinės ar švietimo pagalbos tarnybos ir mokyklos vaiko gerovės komisijos rekomendacijas.

166. Specialioji pedagoginė pagalba teikiama:

166.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

166.2. gimnazijoje specialiąją pedagoginę pagalbą teikia specialusis pedagogas.

167. Specialioji pagalba:

167.1. teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“;

167.2. teikiama mokytojo padėjėjo ugdymo proceso metu.

**VI SKYRIUS**

**NEFORMALIOJO VAIKŲ ŠVIETIMO VALANDŲ PASKIRSTYMAS**

|  |  |  |  |
| --- | --- | --- | --- |
| Eil.nr. | Būrelio vadovo vardas, pavardė | Būrelio pavadinimas | Val. sk. |
| I–IV KLASIŲ KONCENTRAS | | | |
| 1. | A. Petkauskas | Jaunučių šokių grupė | 2 |
| 2. | R. Mockūnaitė | Dramos būrelis ,,Šypsenėlė‘‘ | 1 |
| 3. | R. Kralikauskienė | Keramikos būrelis | 1 |
| 4. | R. Mockūnaitė | Kūrybinių atradimų būrelis  ,,Kodėlčiukas‘‘ | 2 |
| 5. | R. Eidukienė | Folklorinis ratelis | 1 |
| 6. | S. Bilius | Futbolo būrelis | 1 |
| Iš viso Skaistgirio gimnazijos 1-4 –ų klasių koncentre: | | | 8 |
| V–VIII KLASIŲ KONCENTRAS | | | |
| 7. | R. Eidukienė | Sakralinis ansamblis | 1 |
| 8. | S. Bilius | Kvadrato būrelis | 1 |
| 9. | R.Kralikauskienė | Keramikos būrelis | 1 |
| 10. | R. Sruogius | Robotikos būrelis | 1 |
| 11. | R. Mockūnaitė | Dramos būrelis ,,Šypsenėlė‘‘ | 1 |
| 12. | A. Lapienė | Rankdarbių būrelis ,,Krapštukai‘‘ | 1 |
| 13. | R. Uždavinys | Krepšinio būrelis | 1 |
| 14. | R. Sruogius | Senųjų amatų būrelis | 1 |
| Iš viso 5-8 –ų klasių koncentre | | | 8 |
| I-II GIMNAZIJOS KLASIŲ KONCENTRAS | | | |
| 15. | A. Petkauskas | Merginų šokių grupė | 1 |
| 16. | R. Eidukienė | Sakralinis ansamblis | 1 |
| 17. | R. Uždavinys | Krepšinio būrelis | 1 |
| 18. | S. Bilius | Furtbolo būrelis merginoms | 1 |
| 19. | R. Sruogius | Robotikos būrelis | 1 |
| Iš viso I-II gimnazijos klasių koncentre | | | 5 |
| III-IV GIMNAZIJOS KLASIŲ KONCENTRAS | | | |
| 20. | R. Uždavinys | Tinklinis – sporto šaka | 2 |
| 21. | S. Bilius | Atletinė gimnastika – sporto šaka | 2 |
| 22. | A. Petkauskas | Merginų šokių grupė | 1 |
| 23. | R. Eidukienė | Vokalinis – instrumentinis ansamblis | 1 |
| Iš viso III-IV gimnazijos klasių koncentre: | | | 6 |
| Iš viso 1-8, I-IV gim. klasių koncentruose : | | | 27 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Joniškio r. Skaistgirio gimnazijos tarybos pirmininkė

\_\_\_\_\_\_\_\_\_\_\_\_\_\_\_\_\_

Daina Radvilienė

2017-08-31 (Protokolo Nr. GTP-3)